ועדת העלייה, הקליטה והתפוצות, כנסת 23, פרוטוקול מספר 39, 2020-08-05 09:30

דוד ביטן: אני מתכבד לפתוח את ישיבת ועדת העלייה, הקליטה והתפוצות.

דוד ביטן: הנושא על סדר היום הוא המשך העסקתם של אוכלוסיות ייעודיות בחברת נמל אשדוד והכוונה ל-26 עובדים מבני העדה האתיופית שהתחילו לעבוד ב-31 בדצמבר 2017.

דוד ביטן: בסך הכול נקלטו 31 עובדים מאוכלוסיות הייעודיות, אתיופים, נשים ובני מיעוטים.

דוד ביטן: כל העובדים נקלטו במחלקת תפעול ועובדים בעבודת כפיים, פריקה וטעינה של כל האוניות שנכנסות ויוצאות מישראל.

דוד ביטן: עובדים אלה אינם עובדים קבועים בנמל, שכן בהסכם 2005 תקופת העבודה עד לקבלת קביעות הוארכה משלוש שנים לארבע שנים, אם כך עובדים אלה אמורים לקבל קביעות ב-2021, מועד תחילת התחרות בנמלים.

דוד ביטן: העסקתם בנמל היא במסגרת חובת הייצוג ההולם בחברות הממשלתיות.

דוד ביטן: עובדים אלה הם עובדי דור ב', מדובר בעובדים מסורים, בעלי משפחות, שעזבו מקומות עבודה על מנת להתקבל לעבודה בנמל.

דוד ביטן: במסגרת הרפורמה בנמלים העובדים האלה לא נכללו בהסכמה להסדר ביטחון תעסוקתי לכלל העובדים שעבדו עד ל-12 ביוני 2017, לעשר שנים.

דוד ביטן: זאת אומרת הם נקלטו חמישה חודשים אחרי מועד ההסכם?

דוד ביטן: נודע כי במסגרת ההסכם המתגבש העובדים האלה לא כלולים ולפיכך קיימת כוונה לפטרם.

דוד ביטן: אני רוצה להדגיש את כל הנושא הזה של העסקת עולי אתיופיה במסגרות השונות והצורך לתת להם ביטחון תעסוקתי, לא כל כך כעבודה, אלא בעיקר בגלל השכר.

דוד ביטן: השכר של עובדי נמל אשדוד הוא שכר גבוה.

דוד ביטן: נתקלנו בבעיה כזאת שעובדי אתיופיה עובדים, יש להם עבודה, אין להם בעיה של לאפשר להם לעבוד, העבודה קיימת, פחות צריך לדאוג להם כביכול להיכנס לעבודה, יותר הבעיה מתמצית בשכר.

דוד ביטן: השכר שהם מרוויחים מתקרב לשכר מינימום, ברובם, יש כאלה שלא כמובן, ולכן המגמה צריכה להיות הפוכה עכשיו, לא לדאוג להם לעבודה, אלא להיכנס למסגרות השכר היותר טובות, זה מה שיישר אותם מול האוכלוסייה הכללית.

דוד ביטן: זה תהליך, זה לא דבר שאפשר לעשות אותו מהר.

דוד ביטן: בנמל אשדוד השכר הוא מאוד גבוה, גם העבודה היא עבודה לא קלה, אבל השכר גבוה, זה מה שחשוב, ולכן להשאיר אותם במסגרת הזאת ולתת להם ביטחון תעסוקתי זה מאוד מאוד חשוב ליישום מטרת החוק של האיזון של האוכלוסיות החלשות.

דוד ביטן: אנחנו בעניין הזה פונים אליכם וגם למשרד האוצר וגם משרד התחבורה, שלמרות שהם לא בהסכם, זאת אומרת ההסכם הוא מזמן, זה לא דבר שנעשה עכשיו, לא חשבו על העניין הזה, אני גם מודע לזה שצריך לשים איזה שהוא קו, כי כל פעם יביאו לכם אנשים ויגידו לכם: הנה, זה לא בקו, תיתן גם אותם.

דוד ביטן: אבל פה יש מטרה חברתית ממדרגה ראשונה וגם חוק, החוק בעצם שדורש את זה ולכן אפשר פה למתוח את החבל קצת, בעיקר בגלל שמדובר במספר חודשים ובאוכלוסייה ייעודית וספציפית.

דוד ביטן: כמובן שתהיה התחייבות של ההסתדרות שלא תנצל את העניין הזה על מנת להגיד: הנה, אתם קיבלתם את עולי אתיופיה, הם מחוץ להסכם, אז קבלו גם את 20 העובדים האלה שמחוץ להסכם.

דוד ביטן: צריכה להיות התחייבות של ההסתדרות שלא ינצלו את זה לתקדים מול נמל אשדוד.

דוד ביטן: זו דרישה מההסתדרות.

דוד ביטן: הדרישה מהאוצר, מכיוון שהאוצר ומשרד התחבורה הם חלק בעניין הזה, צד להסכם הזה, דרישה מהם שלאור הנושא החברתי שיוותרו הפעם, בעיקר כשההסתדרות תתחייב שזה לא תקדים לשום דבר שקשור לנמל אשדוד.

דוד ביטן: אם תהיה התחייבות כזאת אני מאמין שהאוצר לא צריך להתנגד, וגם לא נמל אשדוד, לא צריכים להתנגד ליישר את הקו מול 26 העובדים האלה.

דוד ביטן: בבקשה, נתחיל קודם עם הנמל.

דוד ביטן: אנחנו מכירים את הסוגיה מהפעם שעברה, אז אנחנו נתחיל ישר עם מנכ"ל הנמל.

דוד ביטן: תודה שהגעת, כיבדת אותנו בעניין הזה, מעכשיו לעכשיו.

משה זאנה: תודה שהזמנתם אותי.

משה זאנה: אני חייב להגיד, זו פעם ראשונה שאני מגיע לוועדה כזאת ובכלל בכנסת, הייתי בצבא לא מעט שנים.

משה זאנה: קודם כל אנחנו מדברים על עובדים שקלטנו, יש לנו 37 עובדים מהעדה האתיופית, עובדים טובים שגם מאוד מרוצים מהעבודה בנמל ואנחנו גם מאוד מרוצים מהם, כך שהבסיס לטענה שאנחנו באים ורוצים לפטר אותם הוא לא נכון והוא לא מדויק.

משה זאנה: יותר מזה, נמל אשדוד רואה את הנושא של אוכלוסיות מגוונות כחלק מתהליכים משאביים שאנחנו פועלים בהם, לראיה יש לנו 37 עובדים אתיופים, יש לנו 57 עובדים חרדים מהמגזר החרדי, ואני מדבר עוד על נשים, של שילוב נשים, ואנחנו רואים את זה בסוף כחלק מתהליכים נמליים שאנחנו גם מאוד גאים בהם ועם זה אני רציתי להתחיל.

משה זאנה: יחד עם זאת יש לנו תחרות בפתח.

משה זאנה: נמל אשדוד בקיץ 2021 ייכנס לנושא של התחרות וכחלק מההכנה לתחרות מתנהלות שיחות רפורמה.

משה זאנה: בשיחות הרפורמה אנחנו בוחנים את כל הווקטורים, אדוני היושב ראש.

משה זאנה: כשאני אומר את כל הווקטורים, קודם כל אנחנו רוצים כמה שיותר אנשים להוציא לפנסיה מוקדמת.

משה זאנה: כשאנחנו מדברים על פנסיה מוקדמת זו חבילת הטבות שלא הייתה כדוגמתה על מנת לעודד פנסיה מוקדמת ובכך לאפשר קליטה של צעירים והשארה של הכוח הצעיר.

משה זאנה: במקביל לכך אנחנו גם מנסים, דרך הרגולטורים, להכניס עוד עבודה לנמל כי הנושא של המכולות צפוי לרדת לנו בכ-50% ועד 50%, שזה הולך לפגוע מאוד משמעותית בנמל ובמקביל לכך אנחנו מנהלים את השיחות עם ההסתדרות.

משה זאנה: בסך הכול השיחות עם ההסתדרות הן בתיאום מלא כשהיעד שלנו זה להשאיר את העובדים.

משה זאנה: דרך אגב, מעולם אשדוד לא פיטרה את עובדיה פיטורי צמצום, ככה היינו גם רוצים להמשיך לנהוג.

משה זאנה: יחד עם זאת ולאור האחריות שלנו גם כחברה ממשלתית, וכנראה הנמל תחת החברה הממשלתית היחידי שיישאר בישראל בשלב הזה לאור העובדה שנמל חיפה הולך להפרטה, המטרה שלנו זה לדאוג לעובדינו ולהשאיר אותם, זה יהיה חלק מהשיח ברפורמה ונראה איך נעשה את זה בצורה הכי נכונה והכי טובה.

משה זאנה: כל מה שאני אומר אני גם מתואם עם ההסתדרות.

משה זאנה: עד כאן, אם יש למישהו שאלות אני אשמח לענות.

דוד ביטן: אני לא מבין, אתה אומר שאתם מוכנים להשאיר אותם בעצם, אבל ללא הביטחון התעסוקתי של עשר השנים?

משה זאנה: שוב, בסוף יש פה נושא של התייעלות.

משה זאנה: אם הוועדים יעזרו לדחוף את העובדים המבוגרים לצאת לפנסיה – יש איזה שהוא מעגל סגור, יש איזה שהיא חבילה שצריכה לקרות, אם הוועדים יצליחו לשכנע את העובדים המבוגרים, יחד איתנו, על מנת שייצאו - - -

שלומית אבינח: מה זה עובדים מבוגרים?

שלומית אבינח: לאיזה גילאים אתם מתכוונים?

משה זאנה: כשאני מדבר על חבילה זה חבילה של עד שלושה מיליון שקל לכל עובד מגיל – אם אני לא טועה, גדי, 55?

גד בוטבול: התוכנית מגיל 50.

משה זאנה: מגיל 50, לעודד אותם לפרישה מוקדמת.

משה זאנה: היה והצלחנו התכנסנו והתאמנו את גודל הנמל לרפורמה ולאתגרים - - -

דוד ביטן: זאת אומרת אתם צריכים לשחרר 26 עובדים כדי להכניס אותם ל - - -

משה זאנה: אנחנו צריכים להוציא לפנסיה מוקדמת עשרות עובדים ויש לנו פוטנציאל כזה והוועד הוא - - -

דוד ביטן: תוך כמה זמן?

דוד ביטן: מה תאריך היעד של הוצאת העובדים?

גד בוטבול: התוכנית מתחילה, מרגע החתימה יהיו עובדים שייצאו במיידית.

גד בוטבול: קודם כל תודה רבה שהזמנתם אותי, אני מאוד מודה לכם, זה מאוד מרגש להגיע לוועדה הזאת בשביל לעזור לאותה אוכלוסייה שבאמת עברה הרבה במדינת ישראל.

גד בוטבול: ואם כבר מדברים על הפרישה, אז שתדעו שכרגע מדובר על 110 עובדים שאמורים לפרוש, שהם עומדים בתנאים.

גד בוטבול: יש פרישה מיידית של חלק מהעובדים אם ירצו, זה פרישה מרצון.

שלומית אבינח: כמה עומדים ביעדים?

גד בוטבול: יש כרגע 112 עובדים שאמורים לפרוש מהמחלקות שקשורות לעובדים האלה, לאוכלוסייה המתקנת, אותו קורס שנכנס.

גד בוטבול: ביחס לכל הנמל יש מעל 200.

דוד ביטן: אז רגע, מה אתה דורש בעצם?

דוד ביטן: שמעבר ל-112, או בתוך ה-112?

משה זאנה: מה שגדי אומר זה הפוטנציאל, השאלה כמה נצליח לעודד לפרישה מהפוטנציאל.

משה זאנה: כשהוא אמר 112, זה הפוטנציאל של העובדים שעומדים בתנאי הפרישה המוקדמת, קרי מעל גיל 50.

דוד ביטן: מתוך ה-112 האלה, אם ייצאו 26, לפחות נגיע להסכמה שנאריך את הזמן של הדבר הזה, זאת אומרת אם הם חייבים לפרוש, אני לא יודע, תוך חצי שנה לצורך הרפורמה אז ניתן יותר זמן.

גד בוטבול: לא, יש תוכנית פרישה שחלק מהעובדים יכולים לפרוש מיידית ויש להם את האופציה לפרוש עד 2024, עוד ארבע שנים, זאת תוכנית פרישה שבעצם רצה על חמש שנים בערך.

גד בוטבול: זאת אומרת שבכל תקופת הזמן הזאת, זו פרישה מרצון, חשוב לציין את זה, ובכל תקופת הזמן הזאת - - -

דוד ביטן: בסדר, אני חושב שהנושא פשוט.

דוד ביטן: הנמל יתחייב לא לפטר את העובדים האלה כרגע, כי הרי אתם רוצים אותם בעבודה, נכון?

דוד ביטן: הבעיה היא רק בביטחון תעסוקתי, נכון?

דוד ביטן: מבחינת עבודה אין לכם בעיה עם זה.

משה זאנה: שוב, העובדים האלה, קודם כל אנחנו מדברים על עובדים טובים שאין לנו כוונה ואין לנו במטרה שלנו - - -

דוד ביטן: אז אני אומר, אתה לא מתכוון לפטר אותם, אנחנו מדברים עכשיו על עשר השנים של הביטחון התעסוקתי.

דוד ביטן: תשאיר אותם בינתיים, כי הם טובים.

דוד ביטן: אם הם לא טובים, מי שלא טוב תעיף אותו, אני לא מחפש לעזור לאף אחד שהוא לא בסדר, אבל כל עובד ראשון שיוצא במסגרת ה-112 האלה זה יאפשר לעובד אחד מה-26 להיכנס לביטחון התעסוקתי.

דוד ביטן: וכל עוד הם עובדים אז אין בעיה, מתי תהיה בעיה?

דוד ביטן: כשהם יפוטרו.

דוד ביטן: אוקיי, בוא נגדיר ככה.

דוד ביטן: ואז זה נראה לי הסדר מצוין, זה גם עומד בדרישות ההסכם שיש עם האוצר וגם עומד במחויבויות של הנמל וגם עוזר לאנשים.

דוד ביטן: אני חושב שהנושא פה מאוד פשוט, זה באמת לא מסובך מדי.

משה זאנה: לא, זה לא מסובך, אבל אני חושב שזה יהיה מאוד נכון לבוא ולראות את החבילה של האנשים שצריכה לצאת לפנסיה.

משה זאנה: שוב, כשאני אומר - - -

דוד ביטן: אני לא מתכוון שעכשיו אנחנו נעשה, זו התפקיד שלכם.

משה זאנה: בדיוק, ולכן ברשותך - - -

דוד ביטן: אני מדבר באופן כללי.

דוד ביטן: באופן כללי נראה לי שההסדר הטוב ביותר זה שכרגע מכיוון שהם עובדים טובים אף אחד מהם לא יפוטר, זה לא נותן להם לגיטימציה לא להיות עובד טוב, ברגע שעובד לא יהיה טוב אז אותו עובד יפוטר, או לא יודע מה, לפי הסנקציות שאתם נוהגים לעשות.

דוד ביטן: בוא נגיד ככה, הם צריכים להיות עובדים טובים, הביטחון התעסוקתי לא חל עליהם כרגע, ברגע שעובד יוצא לפנסיה אז אחד מה-26 נכנס לתוך הביטחון הזה.

דוד ביטן: הבעיה תהיה להסדיר את הסדר של ה-26, מי נכנס ראשון, מי נכנס שני ומי נכנס שלישי.

דוד ביטן: זה אני משאיר לכם, אני לא יכול להיכנס לזה.

דוד ביטן: זה נותן פתרון, לדעתי, מניח את הדעת גם לזה וגם לזה.

דוד ביטן: כי חלק יפרשו, זה בטוח, נכון?

דוד ביטן: אין על זה ויכוח, גדי, נכון?

גד בוטבול: נכון, אני רק רוצה לציין שלא מדובר רק ב-26 עובדים, מדובר על קליטה של 31 עובדים.

דוד ביטן: אז 31 עובדים.

שלומית אבינח: 26 אתיופים ועוד בני מיעוטים.

גד בוטבול: שלוש נשים ושני בני מיעוטים.

דוד ביטן: בסדר, תכניסו את כולם, אני לא דואג רק לאתיופים.

גד בוטבול: מה שאני רוצה להדגיש פה, מבחינתי אני לא רוצה שההסדר שלהם יותנה בעובדים פורשים, ויש לזה סיבות עיקריות.

גד בוטבול: העובדים שלנו, כפי שאתה אמרת, מרוויחים שכר גבוה - - -

דוד ביטן: אבל מישהו יעזוב.

דוד ביטן: בינינו, אתה חושב שמה-112 לא יעזוב מישהו לפנסיה?

דוד ביטן: ודאי שיעזוב.

גד בוטבול: יכול להיות שכן, אבל בוא לא נשכח דבר אחד, עובדי התפעול, כפי שאמרת, מרוויחים שכר גבוה וגם אם תרד העבודה ב-30% או 40%, כפי שאומר המנכ"ל, ואנחנו לא ערבים לזה כי אף אחד לא יכול לחזות את העתיד - - -

דוד ביטן: מתי נפתח?

גד בוטבול: הנמל אמור להיפתח בשנה הבאה, נמל הדרום, ותתחיל התחרות יחד עם הנמל מצפון, אבל לנו תרד העבודה ב - - -

דוד ביטן: אז אוקיי, אנחנו נקיים ישיבה נוספת בעוד חצי שנה, אם לא יהיו בחירות כמובן, נקיים ישיבה נוספת ונעקוב אחרי העניין הזה.

דוד ביטן: מה שאני מציע זה שתיכנסו אתם לאיזה שהוא, לא משא ומתן, פה זה לא עניין של משא ומתן, אלא תיאום עם ההנהלה, איך עושים את זה, אתם גם צריכים לדעתי לקבוע, כדי שלא יהיו בעיות עם ה-31, את הסדר של האנשים שמקבלים את הביטחון התעסוקתי, הרי אחר כך יתחיל ויכוח מי מה-31 מגיע לו ראשון.

דוד ביטן: גם בזה אתם צריכים לטפל, אולי לפי כניסה של האנשים, אולי לפי - - -

שלומית אבינח: הם נכנסו ביחד.

דוד ביטן: לפי יכולת, לא יודע מה, לפי - - -

קריאה: איך מודדים אותם.

דוד ביטן: לא יודע, אני לא אקבע בעניין הזה ואני גם לא יכול לקבוע, זה לא תפקידי, ואז בעוד חצי שנה נראה מה.

דוד ביטן: אם עזבו חלק אז חלק פתרנו וחלק לא.

דוד ביטן: בינתיים העובדים האלה לא מפוטרים כי הם טובים, נכון?

משה זאנה: בהחלט.

דוד ביטן: ובינתיים לא יורד להם שכר, כי הנמל החדש עוד לא נכנס, אז טפלו בזה.

גד בוטבול: אני רק רוצה להדגיש עוד דבר אחד, כשמדברים על ההסכם, ההסכם עדיין לא נחתם, יש פה כנראה איזה סוג של התבלבלות.

גד בוטבול: ההסכם אמור להיחתם, זאת אומרת אין עדיין - - -

דוד ביטן: איך לא נחתם?

גד בוטבול: הייתה החלטה שיפוטית ב-12.6.2017 שכל העובדים שנמצאו עד התאריך הזה - - -

דוד ביטן: נו, החלטה שיפוטית זה כמו הסכם, אין הבדל.

דוד ביטן: החלטה שיפוטית זה מחייב.

דוד ביטן: מה זה לא נחתם?

גד בוטבול: אז אני אדגיש לך משהו, בשנת 2005-2004 קלטו עובדים, עשו רפורמה בנמלים, מרשות הנמלים לחברה ממשלתית, קלטו עובדים לפני שנה ואחרי שנה, אחרי שנחתם ההסכם, הכלילו את העובדים האלה בתוך ההסכם.

דוד ביטן: כן, זה נכון?

משה זאנה: אני לא מכיר את ההיסטוריה הזאת עד כדי כך.

גד בוטבול: אחרי שנה האנשים האלה קיבלו קביעות, קלטו אותם - - -

משה זאנה: אתה מדבר על איזה שנה, גדי?

גד בוטבול: 2005-2004, עשו רפורמה בנמלים.

דוד ביטן: אנחנו מדברים על 2017.

גד בוטבול: בסדר, מה שאני מנסה בעצם להדגיש שהמצב שלהם הוא פחות או יותר אותו דבר כמו העובדים של אז, כי ההסכם לא נחתם אז וקלטו את העובדים ועשו טעות באותה קליטה.

דוד ביטן: אז מה ההתעקשות של האוצר?

גד בוטבול: אני לא אומר שיש התעקשות, אני בסך הכול אומר שבסופו של יום, נכון, אנחנו מבינים שההסדר שלהם צריך להיכנס לתוך ההסדר הקיבוצי שכרגע - - -

דוד ביטן: בסדר, אז אם הוא ייכנס אז מצוין.

דוד ביטן: אנחנו מדברים על מצב שלא נכנס.

גד בוטבול: הציפייה שלי שבסופו של דבר חברת הנמל, כפי שהיא מדברת היום, ואני מודה לה על זה, שבסוף יכניסו אותם לתוך ההסכם ואיך אומרים?

גד בוטבול: ובא לציון גואל, תודה רבה, על זה אני מודה.

דוד ביטן: על זה שינהלו משא ומתן עם האוצר ועם – אם זה אפשרי אני בעד זה, אין בעיה, אבל אני אומר, אם לא נחתם ואם זה לא נכנס אז מה שאני אמרתי זה הסדר שמניח את הדעת כי זה לא פוגע ב-31 וזה לא פוגע בנמל וזה לא פוגע בשום דבר, רק צריך קצת שיתוף פעולה, זה הכול.

דוד ביטן: ואתם תביאו מכתב מיושב ראש ההסתדרות או מי שאחראי על זה שזה לא מהווה תקדים לשום דבר, שמחר לא יבואו ויגידו שאתם פה, אז תקלטו גם עובדים אחרים, אני לא יודע מה, את ה-100 עובדים האלה.

דוד ביטן: זה הסדר ספציפי ומיוחד.

דוד ביטן: יהיה כתוב במכתב לנמל שמדובר בהסדר ספציפי ומיוחד לאור הוראות החוק שמדבר על קליטת עולי אתיופיה כדי לאזן כל מיני דברים.

דוד ביטן: ממש לכתוב את זה וזה מספק את דעתי.

אברהם נגוסה: אני חושב שיש עוד טיעון שאפשר, גם ההנהלה יכולה להשתמש בזה על מנת לכלול אותם בתוך ההסכם.

אברהם נגוסה: למיטב זיכרוני האנשים האלה התחילו את תהליך הקליטה ב-2017, הם עברו הכשרה, ולאחר מכן נקלטו פורמלית.

אברהם נגוסה: השאלה פה, ברגע שהתחילו את התהליך באישור נאמר שהם עברו הכשרה, תקופת ההכשרה שלהם, אם מכניסים את זה הם יעמדו בתנאים של ההסכם, לכן האם אתם בודקים את האפשרות הזו?

משה זאנה: כשמדבר גדי על ההסכם, ההסכם דיבר על תחילת ההעסקה, תחילת ההעסקה זה החתימה על ההסכם.

משה זאנה: זה משפטית, זה לא עניין של פרשנות.

משה זאנה: זה משפטי לחלוטין, ד"ר נגוסה

אברהם נגוסה: תקופת ההכשרה שקיבלתם אותם זה לפני החתימה או אחרי?

משה זאנה: אנחנו קיבלנו אותם בדצמבר 2017, חתמו בסוף דצמבר, ב-31, אם אני לא טועה.

משה זאנה: גדי, תקן אותי.

אברהם נגוסה: לא, לפני קצת.

גד בוטבול: כשאתה אומר חתמו למה אתה מתכוון שחתמו?

משה זאנה: על הסכם ההעסקה.

גד בוטבול: הסכם ההעסקה שלהם נעשה בדיוק לפני שהם נקלטו לנמל, בדיוק לפני שקראו להם לבוא לעשות את הקורס בנמל, שזה היה ב-31 בדצמבר, אולי שבוע לפני, אולי שבועיים לפני.

גד בוטבול: ההסכם שלהם הוא הסכם העסקה לארבע שנים ואחרי ארבע שנים הם אמורים לקבל מעמד של קבוע.

גד בוטבול: גם בהסכם הקיבוצי שיש לנו, ראוי לציין, חברת הנמל, בלי שום קשר לקליטה הזאת, כל עובד שנקלט לנמל, בתום ארבע שנים יכולה חברת הנמל להמשיך את ההעסקה שלו או לא.

גד בוטבול: במקרה שלנו, של עובדי נמל אשדוד, נהוג היה לתת, מעולם לא היו פיטורין קולקטיביים בחברת נמל אשדוד כי זו חברה ממשלתית שמרוויחה המון המון כסף, המחזור של הנמל מעל מיליארד שקל בשנה, ואנחנו לא רואים כרגע את הסוף כי מבחינתי יש לי איזה שהוא חשש שכאילו בגלל שהם לא נכנסו אז לאותו הסדר, כי הם נקלטו חצי שנה אחרי, אז תיווצר איזה סיטואציה כלפיהם.

גד בוטבול: נכון, חברת הנמל עד היום לא אמרה שהיא תפטר אותם, היא אמרה שכשיגיע הרגע, יש הסכם קיבוצי ושם אנחנו אמורים לדון.

גד בוטבול: בסדר.

דוד ביטן: בסדר, אין בעיה, אם יהיה הסכם כזה על הכיפק.

דוד ביטן: אני אומר, אם עדיין אין הסכם תפעלו לפי מה שאני אומר, שזה פותר את הבעיה כרגע של העובדים הספציפיים ללא קשר לכל מיני בדיקות והסכמים בין הוועד לבין ההנהלה.

באבו איילי: בוקר טוב, אני מייצג את החבר'ה של העובדים החדשים ממוצא אתיופי.

דוד ביטן: למה?

דוד ביטן: יש ועד מיוחד לעניין הזה?

באבו איילי: לא, אני פשוט נשלחתי מטעם החבר'ה לייצג אותם.

דוד ביטן: עליך מקובל מה שאמרתי?

באבו איילי: מה שאתה אמרת כן, אבל יש לי בעיה.

דוד ביטן: אז מה אתה צריך לייצג אותם?

באבו איילי: יש לי בעיות עם כמה דברים שנאמרו פה.

באבו איילי: אני חושב שהאנשים הנכבדים פה לא מבינים את הבעיה האמיתית מבחינתנו בתור העובדים.

באבו איילי: אנחנו עובדים כמו כל אחד אחר בנמל, בתחום התפעול, שזה סוורים.

באבו איילי: אנחנו עובדים חרוצים, נאמנים, ויכולים להראות את זה בכל הביקורות שיש בנמל, הבעיה שלי, איך שאני רואה את זה כרגע מהדברים שנאמרו, אנחנו תלויים באוויר, מה זאת אומרת?

דוד ביטן: אתם כבר לא תלויים באוויר.

באבו איילי: אנחנו עדיין תלויים באוויר, אני אסביר.

דוד ביטן: לאור מה שאמרתי לא, אתם לא תלויים.

דוד ביטן: אתם לא תפוטרו כל עוד אתם עובדים בסדר.

באבו איילי: אבל זה לא העניין, זה לא עובד ככה בנמל.

דוד ביטן: זה עובד ככה, יש לכם את המנכ"ל פה, הוא מתחייב פה.

דוד ביטן: זה דבר ראשון.

דוד ביטן: דבר שני, כל עובד מתוך ה-112 שיוצא לפנסיה אתם נכנסים פנימה, לביטחון התעסוקתי, מה הבעיה עם זה?

דוד ביטן: בעוד חצי שנה נשב ונעשה ביקורת על העניין הזה.

באבו איילי: אני בתור עובד נמל אשדוד יכול להגיד לך, ברמה מסוימת של ביטחון, שהמספרים לא יגיעו לכמות של ה-31.

דוד ביטן: לא, לא צריכים להגיע כל ה-112.

באבו איילי: גם לא עשרה.

דוד ביטן: מה זה לא עשרה?

באבו איילי: כי התנאים שמציעים לאנשים שצריכים לפרוש, בן אדם בן 50, 55, שהרוויח סכום יחסית גבוה, שהוא דור א', הוא לא יפרוש מרצון.

באבו איילי: הוא לא יפרוש מרצון.

דוד ביטן: ברור שלא מרצון, הוא יקבל תנאים.

באבו איילי: התנאים לא יספקו אותו.

דוד ביטן: לא, הוא יפרוש מרצון, אבל כפוף לכל מיני דברים.

דוד ביטן: הנה, אשתי פרשה עכשיו לפנסיה מעיריית ראשון לציון, הציעו לה כל מיני הטבות, לקחה והלכה.

דוד ביטן: זה תלוי במשא ומתן איתם.

דוד ביטן: אף אחד לא אמר שמחר בבוקר הם יפרשו.

באבו איילי: אני מסכים.

דוד ביטן: גדי, מה יש לך להגיד על מה שהוא אומר?

גד בוטבול: אני אגיד לך מה יש לי לומר.

גד בוטבול: שוב פעם, אמרתי את זה כבר מקודם בדבריי, לי יש קושי להתנות את הביטחון התעסוקתי שלהם בפרישת עובדים.

גד בוטבול: יש בעיה עם הפרישה.

דוד ביטן: לא, כרגע, אתם תמשיכו לנהל משא ומתן - - -

גד בוטבול: לא, כרגע, קודם כל כרגע - - -

דוד ביטן: אתה לא הבנת אותי כנראה.

דוד ביטן: תמשיכו לעשות מה שאתם צריכים, אני לא מדבר עכשיו להתחיל לאיים בשביתות וזה, תנהלו משא ומתן, תנסו מה שאמרת, שיש איזה שהוא משהו בפרשנות של ההסכם, אני לא יודע מה, שבו איתם.

דוד ביטן: בשביל זה אמרתי בעוד חצי שנה, בעוד חצי שנה נדע מי פרשו לפנסיה, נדע גם מה מצב העובדים הקיימים, כמה נכנסו פנימה וכשנדע בעוד חצי שנה מה המצב אז נוכל או ללחוץ על הסדר אחר, אם נראה, כמו שאתה אומר, שאף אחד לא פרש, אז ההסדר לא תופס, אבל אם כן פרשו 12, 14 וחלק נכנס פנימה אז אפשר להמשיך את זה.

דוד ביטן: לדעתי.

גד בוטבול: אני רוצה רק לשאול שאלה שמבחינתי היא מהותית.

גד בוטבול: אם חתמנו מחר על הסכם ועכשיו הם לא בגוף ההסכם הקיבוצי, שזה הסכם קיבוצי מאוד מאוד גדול, מאוד גדול, איך אני יכול חצי שנה אחרי שהם חתמו על הסכם קיבוצי גדול בחסות בית המשפט לחזור לבית המשפט - - -

דוד ביטן: לא, אתה בהסכם עצמו, במקרה כזה – תראה, אני לא מציע לך ש-26 העובדים האלה הם - -

גד בוטבול: 31.

דוד ביטן: - - הם ימנעו ממך לחתום על הסכם גדול, זה גם לא הגיוני.

דוד ביטן: בתוך ההסכם הגדול אתה כותב סעיף שמתייחס אליהם, שהנושא שלהם עדיין לא נפתר, נמצא במשא ומתן.

דוד ביטן: אם אתה כותב את זה בהסכם אין לך בעיה לחזור לזה אחר כך.

גד בוטבול: יש לי בעיה.

דוד ביטן: לא.

דוד ביטן: הנה, מה?

דוד ביטן: אני אמנם לא עורך הדין שלכם, אבל אין שום בעיה עם זה.

דוד ביטן: אם זה בתוך ההסכם הקיבוצי, סעיף מיוחד, ספציפי לעניין שלהם, אז הכול פתוח לגביהם.

דוד ביטן: זה לא נכון, הכול פתוח.

דוד ביטן: את ההסכם הזה אתם צריכים לאשר בבית משפט?

גד בוטבול: לא, ברגע שחותמים הסכם קיבוצי - - -

דוד ביטן: אז אתה מכניס את זה לתוך ההסכם עצמו.

דוד ביטן: אין בעיה.

דוד ביטן: מתי ההסכם הזה עתיד להיחתם?

משה זאנה: תלוי ב - - -

דוד ביטן: לא נראה לי שכל כך מהר אתם תוכלו לחתום על הסכם, לא?

אברהם נגוסה: האם הם מוכנים לעשות סעיף לעניין הזה?

דוד ביטן: את יודעת מה?

דוד ביטן: בואי נעשה ישיבה נוספת בעוד שלושה חודשים.

דוד ביטן: שנהיה יותר קרובים למציאות.

שלומית אבינח: רגע, אבל תן לאוצר, תן לתחבורה.

דוד ביטן: אני אתן.

דוד ביטן: אני חושב שהנושא נסגר, אבל אם האוצר רוצה לדבר שידברו.

גד בוטבול: אני מאוד אשמח לשמוע את דעת האוצר.

דוד ביטן: בבקשה, תעלי את האוצר.

אברהם נגוסה: אולי שאלה להנהלה, האם הם מוכנים לשים את הסעיף בתוך ההסכם, מה שאתה מציע, אדוני היושב ראש?

משה זאנה: ההסכם בנוי מהרבה שכבות.

משה זאנה: שוב, הנמל הולך לתַת תעסוקה.

משה זאנה: צריך להבין את המצב של האירוע הזה, זאת אומרת אני מאוד אשמח - - -

דוד ביטן: לכן אתה חייב להוציא אנשים לפנסיה.

משה זאנה: ברור, הרי בסוף יש פה סכום אפס.

משה זאנה: הנמל הולך לתַת תעסוקה, זאת אומרת יהיה לנו מצב שיגיעו עובדים ולא נוכל לשבץ אותם לעבודה כי אין לנו את האוניות שהיו לנו אתמול.

משה זאנה: זה האירוע ומול האירוע הזה, ככל שנצליח להוציא יותר - - -

דוד ביטן: לא בטוח.

דוד ביטן: לפעמים, אתה יודע, כששמים שני סופרים אחד ליד השני, בא סופר חדש, אז לכאורה השני צריך להיפגע, קורה שבגלל שבאים הרבה אנשים לאתר אז הם הולכים גם לזה וגם לזה ואז יוצא שהסופר שחשב שייפגע הוא לא יפגע.

משה זאנה: אדוני היושב ראש, חשוב לי שנבין, הסופר הזה בא כבר עם הלקוחות שלנו, למה?

משה זאנה: הם חלק מהשותפות שלנו בנמל, כך שהם עוברים אוטומטי, לכן זו לא השאלה אם זה יקרה, זה יקרה בוודאות כי MSC היא שותפה בנמל הזה, זה ברור לנו כאור היום שהיא תעבור יחד איתו, זה גם - - -

דוד ביטן: מי שותפה?

משה זאנה: MSC, זו אחת הלקוחות הגדולים שלנו בנמל.

גד בוטבול: והם בונים את הנמל המתחרה.

משה זאנה: אין ספק בכלל ולכן התחרות מחייבת את האחריות שלנו כנמל להכין את עצמנו.

דוד ביטן: אבל אני לא מדבר על זה.

דוד ביטן: בוודאי, ברור, אין ויכוח.

דוד ביטן: תעלי את האוצר רגע.

תומר שרבף: שלום.

דוד ביטן: היי, תומר.

דוד ביטן: שמעת את כל מה שדיברנו?

דוד ביטן: שמעת את הדיון?

תומר שרבף: במסגרת ההסכם הקיבוצי המתגבש ורק לא מזמן היה לנו יומיים מרוכזים ואנחנו מאוד מנסים להתקדם, יש גם סד זמנים של בית הדין, יש גם מרכיבים של קביעות שיינתנו לקבוצת העובדים.

תומר שרבף: העניין הוא שיש חשש לגבי פרישה, ממה שאני מכיר בנמל חיפה, ששם כבר יש הסכם וכבר יש מתווה וגם המתווה שאנחנו מדברים עליו מאוד דומה למתווה של הסכם חיפה וממה שאני מכיר בנתונים יש שם כבר מעל 100 שנכנסו בתוכנית פרישה מקבילה ומאוד מאוד דומה.

תומר שרבף: זה בעניין הזה.

תומר שרבף: מעבר לזה אני חושב שהנושא הזה נפתר במסגרת ההסכם.

תומר שרבף: אין הבדל בין קבוצת העובדים הזו לקבוצת עובדים אחרת מקבילה להם שגם עבורם נפתר כל הנושא הזה של הקביעות.

תומר שרבף: לכן אני חושב שהנושא נפתר מעצמו.

דוד ביטן: לא הבנתי את הטענה.

תומר שרבף: אני אומר, במסגרת ההסכם כל נושא הקביעות נסגר ורשת הביטחון.

תומר שרבף: זה אמור כבר להיפתר במסגרת ההסכם.

דוד ביטן: דבר ראשון, ההסכם עוד לא חתום.

דוד ביטן: הוא לא חתום.

תומר שרבף: ההסכם עוד לא חתום, אבל צריך לזכור ש-א', אנחנו במתווה זמנים של בית הדין, ו-ב', החברה נפתחת לתחרות, נמל אילת כבר בנוי וכבר מוכן וכל המנופים כבר שם וב-1.4 כנראה הם יעמדו בזמנים.

דוד ביטן: בסדר.

דוד ביטן: אני מבקש מהאוצר במקרה הספציפי הזה - - -

תומר שרבף: ולכן אנחנו כן במסגרת זמנים שמתכנסת, הנושאים של הפרישה בהסכם ובכלל כל ההסכם עצמו הוא כבר די בנוי וכל העקרונות, אנחנו די קרובים בכל הנושאים ולכן אני חושב שזה מאוד חשוב להעלות נושאים שחשובים באמת לוועד ולשמור על העובדים שבאמת חשוב להם, והכי נכון לעשות את זה במסגרת - - - (ניתוק זום).

דוד ביטן: אתם צריכים להסביר לאנשים בזום שהם צריכים לעצור, אחרת לא יכול להתנהל דיון.

יואל רזבוזוב: חשבת שבוועדת עלייה יהיה לך אחרת.

דוד ביטן: אתה חותם על ההסכם משני הצדדים?

דוד ביטן: אני רוצה להבין, גם מטעם הממשלה וגם מטעם הוועד?

דוד ביטן: לא, נכון?

תומר שרבף: אנחנו רק מאשרים את ההסכם.

דוד ביטן: אם אתה רק מאשר, אז אני אומר לך שהנושא של ה-26 עובדים האלה לא נלקח בזמנו בחשבון ואין שום הצדק לא לתת להם את ה - - -

שלומית אבינח: 31 עובדים.

דוד ביטן: 31 עובדים, אוקיי.

דוד ביטן: את הפתרון התעסוקתי הזה.

דוד ביטן: אין שום מצב שאנחנו נסכים לדבר כזה, אני אומר לך את האמת, ולכן אני אומר שהמתווה הזה שגם המנכ"ל של החברה, של הנמל, מסכים לו, אנחנו ניתן צ'אנס למתווה הזה על מנת שנראה אם אפשר לרבע את המעגל.

דוד ביטן: אתם לא צריכים להתנגד לזה, כי זה לא פוגע במטרות של ההסדר שאתם עושים לגבי הנמל.

דוד ביטן: האחריות על הנמל היא שלהם, היא לא שלכם, אתם רק יועצים, עם כל הכבוד, והם אומרים שהם יכולים לחיות עם ההסדר הזה כל עוד הם דואגים למכלול של העובדים שיישארו.

דוד ביטן: אז מה הבעיה עם זה?

דוד ביטן: אני לא מבין.

דוד ביטן: אתם לא צריכים להתנגד לעניין הזה, ואתם יודעים מה?

דוד ביטן: עם כל הכבוד ההסכם לא חתום, יכולים להגיד לכם: אתם רוצים לחתום איתנו הסכם?

דוד ביטן: קודם כל תטפלו ב-26 העובדים האלה, ואז נראה.

דוד ביטן: אז מה תעשה?

דוד ביטן: למה צריכים דברים בכוח כשאפשר לעשות אותם בטוב?

דוד ביטן: אני לא מבין את העניין הזה.

דוד ביטן: אנחנו מבקשים ממך לא להקשות על העניין הזה.

דוד ביטן: בעוד שלושה חודשים אנחנו נעשה עוד ישיבה על מנת לראות שהדברים מתנהלים ומסתדרים באופן מסוים וזהו, וגמרנו, מה?

דוד ביטן: בחייכם, לא ניתן ל-31 האלה להישאר בצד, אין מצב כזה.

דוד ביטן: אתם תדאגו לכל העובדים בנמל, תדאגו לנמל, תדאגו לנמל החליפי, תדאגו לכל העניין הזה ובסוף עובדים שבאמת צריכים הגנה לא תיתנו להם, יעלה על הדעת דבר כזה?

דוד ביטן: אתה גם מקבל מכתב מההסתדרות שזה לא תקדים מבחינתם, אז מה הבעיה?

דוד ביטן: אני לא מבין.

דוד ביטן: לא יביאו לך מחר עובדים נוספים ויגידו שאלה אתה צריך ככה וככה.

דוד ביטן: הם נכנסו פנימה במועד כזה שיש איתו בעיה.

דוד ביטן: בסדר, אני מבין את זה, לכן אני לא מתווכח עם מנכ"ל הנמל שאומר שהוא צריך להוציא כך וכך אנשים לפנסיה על מנת שיוכלו להתחרות.

דוד ביטן: אני לא מתווכח על העניין הזה, אבל יש פה איזה עניין חברתי, תלכו על זה.

דוד ביטן: ריבונו של עולם.

דוד ביטן: התפקיד שלנו זה לא רק לעשות איזונים כלכליים, זה גם לעשות איזונים חברתיים.

יוסף טייב: מדובר גם על אפליה מתקנת.

מיכל וונש: אדוני היושב ראש, אם אני רק אוכל להוסיף לדברים החשובים שלך, זו חובתנו החוקית.

מיכל וונש: אנחנו פה מפקחים על יישום חובתנו החוקית, אין פה אופציה לדלג עליה.

דוד ביטן: כן.

דוד ביטן: תודה רבה לך.

משה זאנה: כבוד היושב ראש, אני מבקש, אם זה מקובל עליך, שעוד שלושה חודשים נעדכן את הוועדה כי מתנהל באמת משא ומתן, בעוד חצי שנה נעשה עוד ישיבה על מה שמדובר פה ובזמן הזה - - -

דוד ביטן: בסדר.

דוד ביטן: בוא נגיד, נעדכן אותנו, אם נראה שיש סיבה למסיבה אני זמין, בסדר?

דוד ביטן: ואם לא אז לא.

משה זאנה: ובזמן הזה ננהל משא ומתן - - -

דוד ביטן: בסדר, תנהלו.

שלומית אבינח: ולא מפטרים אותם בזמן הזה.

דוד ביטן: לא, הוא אמר, הם עובדים טובים.

דוד ביטן: כל עוד לא נפתח הנמל החדש אין לו סיבה לפטר אותם ולכן יש עוד זמן כדי לסיים את העניין הזה.

דוד ביטן: את זה הבנתי ישר.

מיכל וונש: רק, אדוני היושב ראש, כן הייתי מוסיפה שצריך לתת את אותה ודאות שיש לכל עובד אחר.

מיכל וונש: זה דיני נפשות, צריך לתת להם את אותה ודאות כלכלית שיש לכל עובד אחר, זה בזכות ולא בחסד.

מיכל וונש: לא שבעוד שלושה חודשים עוד פעם - - -

דוד ביטן: ודאי, יש להם ודאות כלכלית בינתיים עד שייכנס הנמל החדש.

משה זאנה: אבל, בבקשה, כל עובד נמל בארבע השנים הראשונות לאחר קליטתו הוא זמני ואנחנו מדברים על עובדים שנקלטו לפני פחות משלוש שנים ולכן אין שום שוני.

באבו איילי: לא, אני חושב שיש שוני.

באבו איילי: אני מצטער, אני חושב שיש שוני.

באבו איילי: כי כל עובד נמל לפנינו, לפני שנכנסו מהקורס שלנו, היה לו בוודאות – נכון, זמני ארבע שנים, אתה צודק, הבעיה היא שהוא יודע שארבע השנים האלה יגיעו בכל מצב.

באבו איילי: היום אנחנו לא נמצאים שם, יש לנו חרב על הצוואר בתקופה הזו.

באבו איילי: נכון, אנחנו זמניים, יש לנו עוד שנה, שנה וקצת, עד לארבע השנים האלה.

באבו איילי: אני וכל החברים שלי, מהקורס שלי, אין לנו שום ביטחון שאנחנו נגיע לזמן הזה וכשנגיע אליו אנחנו נקבל את זה.

דוד ביטן: לא, הפתרון הוא שלא תגיעו, כיוון שאם הנמל החדש ייכנס והתחרות תיכנס ולא עשו את הפרישות אז אתם תהיו בחוץ.

דוד ביטן: זה ברור.

באבו איילי: נכון, זאת הבעיה.

דוד ביטן: טוב, אם המתווה הזה מוסכם אז נעשה ככה, בעוד שלושה חודשים תיתנו הודעה מטעם הנמל, גם אתה יכול לתת הודעה על זה, לא משנה לי, אם נחליט שיש סיבה למסיבה אנחנו נכנס ישיבה, אם לא, בעוד חצי שנה.

דוד ביטן: מקובל?

דוד ביטן: המתווה הזה מוסכם על הנמל?

משה זאנה: מוסכם.

דוד ביטן: מוסכם על הוועד?

גד בוטבול: כן.

גד בוטבול: אני רוצה רק לומר דבר אחד בעניין הזה.

גד בוטבול: אם ההסכם הולך להיחתם בחודש הקרוב - - -

דוד ביטן: זה אוטומטי, תכניסו סעיף.

גד בוטבול: לא, אני יודע למה אני אומר את זה, אני כבר עברתי הסכמים קיבוציים, עברתי רפורמה מאוד גדולה ב-2005, מאוד מאוד גדולה.

דוד ביטן: זה יכול להיחתם עוד חודש?

באבו איילי: זה יכול לקרות.

דוד ביטן: אז למה לא תכניס סעיף?

דוד ביטן: תכניס סעיף.

גד בוטבול: אין לי בעיה להכניס סעיף, בסוף, בסופו של דבר - - -

דוד ביטן: אל תחתום בלי הסעיף הזה, זה הכול.

דוד ביטן: מה הבעיה?

דוד ביטן: אני לא מבין.

דוד ביטן: יש להם הרי אינטרס לגמור עניין, בלי זה אל תחתום.

דוד ביטן: אני מאמין שלאור המתווה הזה גם יילכו איתך בהבנה מסוימת גם על הסעיף הזה אם תצטרך להכניס אותו.

דוד ביטן: אני לא רוצה לחייב אותם, אבל זה נראה לי הכי הגיוני.

גד בוטבול: אני בסך הכול אומר, בסופו של יום אני מבין את המתווה שאתם אמרתם, הוא מתווה נכון וטוב, אבל אם אני רואה בהסכם העבודה, בסוף, שהולך להישאר משהו שמחוץ למתווה אני אגיש עוד פעם את המכתבים שאני צריך פה לוועדה בשביל לקיים דיון אפילו לפני השלושה חודשים.

גד בוטבול: אני פשוט מבין טוב מאוד מה קורה.

גד בוטבול: לא מקובל עליי, לא מקובל עליי, עם כל הכבוד לכולם פה, לא מקובל עליי שייקחו אנשים שחגגו עליהם באותה תקופה, עשו כתבות בעיתונים, רקדו עליהם, אמרו עליהם, רצו לקלוט עוד עובדים אחרי אותה אוכלוסייה, עוד 32 עובדים, עצרו את הקליטה השנייה כדי לעזור לאוכלוסייה הזאת ועכשיו כשמגיע הרגע אומרים: רגע, נחכה להסכם.

גד בוטבול: זה לא מקובל עליי.

דוד ביטן: אבל הם עדיין עובדים.

גד בוטבול: אתה אמרת דברים נכונים, יש כאן משהו חברתי.

דוד ביטן: גדי, הם עדיין עובדים, אל תשכח.

גד בוטבול: הם עדיין עובדים כי החברה היום - - -

דוד ביטן: אנחנו מדברים רק על דבר אחד, על ביטחון תעסוקתי.

גד בוטבול: לא, לא, לא.

דוד ביטן: הם עובדים כולם היום, והם יעבדו גם מחר וגם בעוד חודשיים-שלושה.

באבו איילי: אבל שום דבר לא מבטיח את זה.

גד בוטבול: כבוד היושב ראש, אתה צריך להבין דבר פשוט, חברת הנמל היום בגלל הצרכים התפעוליים של מדינת ישראל זקוקה להם עד ארבע השנים האלה, אז הם ישאירו אותם לארבע השנים האלה, יעשו על פי ההסכם, בינתיים הסכם ייעשה, יגידו בואו נדבר, הכול יתמסמס, אולי חס וחלילה מחר לא תהיה יציבות בממשלה, תתחלף הממשלה, יבוא שר כזה, שר אחר, ואנחנו נמצא את עצמנו באיזה אנדרלמוסיה שאנחנו לא יודעים אותם, יבואו ויגידו לנו: דיברתם עם ההוא, זה כבר לא קיים.

דוד ביטן: גדי, גדי, אל תנהל עכשיו את ההסכם עם הוועד דרכי.

גד בוטבול: לא, אני לא, אני פשוט מציאותי.

דוד ביטן: אני אומר לכם, חד וחלק - - -

גד בוטבול: אני פשוט מציאותי.

דוד ביטן: לא, אני לא מסכים עם זה.

דוד ביטן: כל הוויכוח כרגע זה לא אם הם ימשיכו לעבוד או לא, כי הם עובדים והם יעבדו לפחות עוד שנה, אין שום בעיה, הבעיה היא הביטחון התעסוקתי.

דוד ביטן: את זה פתרנו במסגרת המתווה, אתם רק צריכים לעבוד על העניין הזה, שני הצדדים, זה הכול.

דוד ביטן: ואם ייחתם הסכם, אני אומר לך, תכניס סעיף בהסכם שלגביהם יש סעיף ספציפי במיוחד.

דוד ביטן: זה הכול.

דוד ביטן: אם אתה מכניס את זה בהסכם אין שום בעיה.

דוד ביטן: אין שום בעיה, גם עם זה אין בעיה.

דוד ביטן: אז בואו תעזבו עכשיו את העניין הזה ונתקדם בעוד שלושה חודשים, כרגע תעבדו לפי המתווה הזה, כי ההנהלה מסכימה והוועד מסכים, אז תתקדמו.

דוד ביטן: תהיה לך עכשיו סיבה להוציא אנשים לפנסיה.

גד בוטבול: לא, תהיה לי סיבה עכשיו אולי - - -

דוד ביטן: כן, גם אתה יש לך משימה.

דוד ביטן: אתה רוצה לעזור להם?

דוד ביטן: תוציא אנשים לפנסיה קצת.

דוד ביטן: זה הכול, מה הבעיה?

דוד ביטן: פשוט מאוד.

גד בוטבול: תראה, אם אתה מדבר על פנסיה - - -

דוד ביטן: בסדר, אני לא נכנס.

דוד ביטן: אני אומר לך, יש לך חלק חשוב מאוד במתווה הזה.

גד בוטבול: נכון מאוד.

דוד ביטן: תוציא חלק לפנסיה.

דוד ביטן: אני יודע שהוועד יכול לעזור לשכנע את האנשים וכו'.

דוד ביטן: עזוב, אני עבדתי, הייתי סגן ראש עיר בעירייה, אני יודע על מה אני מדבר, שחררנו הרבה עובדים דור א' ובמסגרת דיבורים גם לוועד יש משימה.

דוד ביטן: כל עוד אתם תעמדו במשימה אז הם יהיו בפנים.

דוד ביטן: תודה רבה לכולם, הישיבה נעולה.